
226. Περί καθορισμού δημόσιας εορτής οτο Δήμο 

Σκάλας ίου Νομού Λακωνίας. 1 

227. Διαδικασία και προϋποθέσεις πλήρωσης θέσεων 

του εκπαιδευτικού προσωπικού (ΕΠ) και ειδικού 
εκπαιδευτικού προσωπικού (ΕΕΠ) των τεχνολο¬ 
γικών εκπαιδευτικών ιδρυμάτων (ΤΕΙ). 2 


228. Ίδρυση Ενορίας του Ιερού Ναού Αγίας Κερκύρας 
Πετριτή της Ιερός Μητροπόλεως Κερκύρας, Πα- 
ξών και Διαποντίων Νήσων στην Κοινότητα Πε- 

τριτή Κερκύρας... 

229. Σύστημα μεταθέσεων υπαλλήλων του Οργανι¬ 

σμού Βάμβακος με κριτήρια και συντελεστές βα¬ 
ρύτητας (μόρια). 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 226 (1) 

Περί καθορισμού δημόσιας εορτής στο Δήμο Σκάλας του 
Νομού Λακωνίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 του Α.Ν. 198/1967 (Α' 
215). 

2. Τις διατάξεις του άρθρου μόνου του Π.Δ/τος 555/77 
(Α’ 184). 

3. Τις διατάξεις του άρθρου 29Α του Ν. 1558/85, όπως 
αυτό προστέθηκε με το άρθρο 27 του Ν. 2081/92 (Α’ 
154). 

4. Τις διατάξεις του Β. Δ/τος 515/61 (Α’ 127). 

5. Τις διατάξεις του Π. Δ/τος 153/94 (Α’ 102), σχετικά 
με την συνένωση των κοινοτήτων Βρονταμά, Γραμμούσης, 
Λεήμονα Περιστεριού, Σκάλας και Στεφανιάς σε δήμο 
Σκάλας. 

6. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατικού 
προϋπολογισμού. 

7. Την 161/1996 γνωμοδότηση του Συμβουλίου της 


μόσιας Διοίκησης και Αποκέντρωσης, αποφασίζουμε: 

Άρθρο 1 

Ορίζεται η 15η Σεπτεμβρίου, επέτειος της μάχης κατά 
των στρατευμάτων του Ιμπραήμ Πασσά το έτος 1825 στη 
θέση Παλαιομονάστηρο του συνοικισμού Βορνταμά, ως 
δημόσια τοπική εορτή για το Δήμο Σκάλας του Νομού Λα¬ 
κωνίας. 

Άρθρο 2 

Η οργάνωση και τέλεση της εορτής ανήκει στην αρμο¬ 
διότητα του Νομάρχη. 

Στον Υπουργό Εσωτερικών, Δημόσιας Διοίκησης και 
Αποκέντρωσης αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 28 Ιουνίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Α.-Α. ΤΣΟΧΑΤΖΟΠΟΥΛΟΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 227 (2) 

Διαδικασία και προϋποθέσεις πλήρωσης θέσεων του εκ¬ 
παιδευτικού προσωπικού (ΕΠ) και ειδικού εκπαιδευτι¬ 
κού προσωπικού (ΕΕΠ) των τεχνολογικών εκπαιδευτι¬ 
κών ιδρυμάτων (ΤΕΙ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγρ. 7 του άρθρου 16 σε συν¬ 
δυασμό με την παράγραφο 5 του άρθρου 18 του Ν. 
1404/83 «Δομή και Λειτουργία των Τεχνολογικών Εκπαι¬ 
δευτικών Ιδρυμάτων» (ΦΕΚ 173 τ.Α’). 

2. Το γεγονός ότι από τις διατάξεις αυτού του Διατάγμα¬ 
τος, δεν προκαλείται δαπάνη εις βάρος του Κρατικού 
Προϋπολογισμού. 

3. Την 265/1996 γνωμοδότηση Κου Συμβουλίου της 
Επικράτειας με πρόταση του υπουργού Εθνικής Παιδείας 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Άρθρο 1 

Διαδικασία προκήρυξης θέσεων ΕΠ και ΕΕΠ 

1. Το Συμβούλιο του Τμήματος συνέρχεται σε έκτακτη 
συνεδρίαση μέσα σε δέκα (10) ημέρες από την ημερομη¬ 
νία κοινοποίησης της έκρισης της σχετικής πίστωσης από 
το Υπουργείο Παιδείας και προκηρύσσει τις εγκεκριμένες 
θέσεις. Στην προκήρυξη ορίζονται ρητά: 

α) Το Τμήμα και η Ομάδα Μαθημάτων. Εάν η θέση ανή¬ 
κει στη βαθμίδα Καθηγητή - Επίκουρου Καθηγητή μπορεί 
να προσδιορίζεται και το αντικείμενο της διδακτικής και 
μόνο απασχόλησης. Εάν η θέση ανήκει στην βαθμίδα του 
Καθηγητή Εφαρμογών μπορεί να καθορίζεται και η ειδικό¬ 
τητα ή οι ειδικότητες που είναι σχετικές με το γνωστικό 
αντικείμενο της Ομάδας Μαθημάτων. Εάν στο Τμήμα δεν 
λειτουργούν Ομάδες Μαθημάτων ο προσδιορισμός ειδι¬ 
κότερου αντικειμένου θέσεως στη βαθμίδα Καθηγητή - 
Επίκουρου Καθηγητή ή κατάλληλης ειδικότητας ή ειδικο¬ 
τήτων θέσεως βαθμίδας Καθηγητή Εφαρμογών καθίστα¬ 
ται υποχρεωτική. 

β) Η βαθμίδα στην οποία ανήκει η θέση. 

γ) Τα ειδικά προσόντα που πρέπει να έχουν οι υποψή¬ 
φιοι για την κατάληψη της θέσης που προκηρύσσεται (άρ- 

κκι Ν. 1404/83, όπως τροποποιήθηκε και 

ισχύει). 

δ) Τα υπόλοιπα γενικά προσόντα που προβλέπονται από 


υπαλλήλων. 

ε) Τα δικαιολογητικά που πρέπει να υποβάλει ο υποψή¬ 
φιος καθώς και κάθε άλλη σχετική λεπτομέρεια. 

στ) Ο χρόνος υποβολής των δικαιολογητικών. 

2. Η προκήρυξη υπογράφεται από τον Πρόεδρο του οι¬ 
κείου ΤΕΙ και υποβάλλεται στο Υπουργείο Παιδείας για 
δημοσίευση στην Εφημερίδα της Κυβέρνησης μετά την 
άσκηση ελέγχου νομιμότητας. Μέσα σε δέκα (10) ημέρες 
από τη γνωστοποίηση του αντίστοιχου ΦΕΚ από το 
Υπουργείο Εθνικής Παιδείας και θρησκευμάτων (ΥΠΕΠΘ) 
στο οικείο ΤΕΙ, δημοσιεύεται με τη φροντίδα της γραμμα¬ 
τείας της Σχολής δύο τουλάχιστον φορές, με διαφορά 
δέκα (10) τουλάχιστον ημερών η μία δημοσίευση από την 
άλλη, σε δύο ημερήσιες εφημερίδες της Αθήνας και μία 
της Θεσσαλονίκης και σε μία ευρείας κυκλοφορίας της 
έδρας του αντίστοιχου ΤΕΙ, εφόσον κυκλοφορεί. Με 
στόχο την ευρύτερη δημοσιότητα, η προκήρυξη γνωστο¬ 
ποιείται προς δημοσίευση σε επιστημονικά ή επαγγελμα¬ 
τικά έντυπα, γνωστοποιείται δε επίσης στο Υπουργείο των 
Εξωτερικών και στη Γ ενική Γ ραμματεία Απόδημου Ελληνι¬ 
σμού για ενημέρωση των Ελλήνων επιστημόνων του εξω¬ 
τερικού. Η προκήρυξη κοινοποιείται επίσης σε όλα τα ΑΕΙ 
και ΤΕΙ προκειμένου να λαβουν γνώση τα μέλη τους, με 
ανάρτηση της προκήρυξης στους πίνακες ανακοινώ¬ 
σεων. 

3. Μέσα σε αποκλειστική προθεσμία τριάντα (30) ημε¬ 
ρών από την επομένη της ημερομηνίας της τελευταίας δη¬ 
μοσίευσης στον ημερήσιο τύπο, υποβάλλονται στη γραμ¬ 
ματεία της Σχολής, στην οποία ανήκει το Τμήμα, οι αιτή¬ 
σεις των υποψηφίων μαζί με όλα τα αναγκαία δικαιολογη- 
τικά. Τα δικαιολογητικά πρέπει να φέρουν αρίθμηση,να εί¬ 
ναι τοποθετημένα μέσα σε ειδικό φάκελο και να συνοδεύ¬ 
ονται από πλήρες βιογραφικό σημείωμα, συνοπτική ανά¬ 


λυση του επιστημονικού τους έργου σε τρία (3) αντίτυπα 
καθώς και πίνακα των υποβαλλομένων δικαιολογητικών. 
Τα δικαιολογητικά πρέπει να είναι θεωρημένα επίσημα 
από τις κατά νόμο αρμόδιες αρχές. Τα ξενόγλωσσα δικαιο- 
λογητικά πρέπει να συνοδεύονται επίσης από επίσημες 
μεταφράσεις του Ελληνικού Υπουργείου Εξωτερικών ή 
Ελληνικής διπλωματικής Αρχής στο εξωτερικό. Επιπλέον, 
οι τίτλοι σπουδών του εξωτερικού πρέπει να συνοδεύονται 
από πράξη ή βεβαίωση του οικείου οργάνου με την οποία 
αναγνωρίζονται ως ισότιμοι προς τους απονεμόμενους 
από τα Ελληνικά Εκπαιδευτικά Ιδρύματα. 

4. Συμπλήρωση των δικαιολογητικών της προκήρυξης 
μετά την κατάθεση και πρωτοκόλληση των αιτήσεων υπο¬ 
ψηφιότητας, επιτρέπεται μόνο αν πρόκειται για διασαφη- 
νιστικά στοιχεία που ζητήθηκαν συμπληρωματικά από την 
οικεία εισηγητική επιτροπή και αφορούν σε δικαιολογη- 
τικά που κατατέθηκαν εμπρόθεσμα. 

Άρθρο 2 

Συγκρότηση Εισηγητικών Επιτροπών 

1. α) Μέσα σε δεκαπέντε (15) ημέρες από τη δημο¬ 
σίευση της προκήρυξης στην Εφημερίδα της Κυβέρνησης 
συγκροτείται με απόφαση του Συμβουλίου του Τμήματος 
τριμελής Εισηγητική Επιτροπή αποτελούμενη από μέλη 
του ΕΠ ή και ΕΕΠ του Τμήματος, της αυτής Ομάδας Μα¬ 
θημάτων με την προκηρυσσόμενη θέση. Τα μέλη της Ει- 

τερη βαθμίδα εκείνης της προκηρυχθείσας θέσης και να 
έχουν ακαδημαϊκούς τίτλους αντίστοιχους ή ανώτερους 
προς τους απαιτούμενους ως τυπικά προσόντα από τους 
υποψηφίους της υπό πλήρωση θέσης. Μέλη ΕΠ των 
οποίων το διδακτορικό δίπλωμα ή ο μεταπτυχιακός τίτλος 
σπουδών έχει αντικατασταθεί με καλλιτεχνικό έργο σύμ¬ 
φωνα με τη διαδικασία της παραγράφου 5 του άρθρου 15 
του Ν. 1404/83, όπως τροποποιήθηκε και ισχύει, θεωρεί¬ 
ται ότι κατέχουν τους αντίστοιχους ακαδημαϊκούς τίτλους 
για την εφαρμογή της παραγράφου αυτής. 

β) Σε περίπτωση που δεν υπηρετεί στην Ομάδα Μαθη¬ 
μάτων του Τμήματος ο απαιτούμενος αριθμός μελών ΕΠ ή 
ΕΕΠ που πληρούν τις προϋποθέσεις του προηγούμενου 
στοιχείου, η Εισηγητική Επιτροπή μπορεί να συμπληρώνε¬ 
ται ή να συγκροτείται από μέλη ΕΠ ή ΕΕΠ του ίδιου γνωστι¬ 
κού πεδίου που ανήκουν σε άλλες Ομάδες Μαθημάτων ή 
άλλα Τμήματα του ιδίου ή άλλου ΤΕΙ. Αν δεν υπάρχουν ή 
δεν επαρκούν τότε συμπληρώνεται από μέλη του συγγε¬ 
νέστερου γνωστικού πεδίου όπως παραπάνω. Τα μέλη 
αυτά ορίζονται από τα Συμβούλια των οικείων ΤΕΙ ύστερα 
από γραπτό αίτημα ατού Προϊσταμένου του Τμήματος που 
έκανε την προκήρυξη, παρατεινομένης της σχετικής προ¬ 
θεσμίας κατά δεκαπέντε (15) ημέρες. Η αυτή διαδικασία 
συγκρότησης Εισηγητικής Επιτροπής, δι' υποβολής αιτή¬ 
ματος του Προϊσταμένου, ακολουθείται και στην περί¬ 
πτωση που δεν μπορούν να συγκροτηθούν στο Τμήμα 
Ομάδες Μαθημάτων, οπότε επιτρέπεται να ορισθούν από 
το Συμβούλιο του ΤΕΙ ως μέλη της Εισηγητικής Επιτροπής 
και μέλη Ε.Π. ή Ε.Ε.Π. του ιδίου τμήματος εφόσον έχουν 
προσόντα που ικανοποιούν τα κριτήρια της παραγράφου 
αυτής. 

γ) Εάν οι παραπάνω διαδικασίες δεν τελεσφορήσουν, το 
Συμβούλιο του οικείου ΤΕΙ υποβάλλει στο Υπουργείο Παι- 

δείας, εντός προθεσμίας πέντε (5) ημερών, αίτημα συ¬ 
μπλήρωσης της Εισηγητικής Επιτροπής με μέλη Διδακτι¬ 
κού Εκπαιδευτικού Προσωπικού ή Ειδικού Εκπαιδευτικού 
Προσωπικού των ΑΕΙ ή άλλους ειδικούς επιστήμονες που 
πληρούν τις προϋποθέσεις του εδαφίου (α) της παραγρά¬ 
φου αυτής, οι οποίοι ορίζονται με απόφαση του Υπουργού 
Παιδείας μετά από γνώμη του αρμοδίου τμήματος του 
Εθνικού Συμβουλίου Παιδείας (ΕΣΥΠ) ή μέχρι της συγκρό¬ 
τησης και λειτουργίας του, το Ινστιτούτο Τεχνολογικής 
Εκπαίδευσης (ΙΤΕ). 

2. Η Εισηγητική Επιτροπή μέσα σε αποκλειστική προθε¬ 
σμία είκοσι (20) ημερών από τη λήξη της προθεσμίας υπο¬ 
βολής υποψηφιοτήτων, η οποία μπορεί να παραταθεί για 
δέκα (10) ακόμη ημέρες, με απόφαση του Συμβουλίου της 
Σχολής ύστερα από αιτιολογημένη πρόταση του Προϊστα¬ 
μένου του Τμήματος, υποβάλλει διά του Προϊσταμένου 
του Τμήματος στο Σώμα των Εκλεκτόρων γραπτή έκθεση 
στην οποία περιλαμβάνονται: 

α) Πλήρης πίνακας των υποψηφίων κατ’ αλφαβητική 
σειρά στον οποίο καταγράφονται τα τυπικά μόνο προσό¬ 
ντα των υποψηφίων. 

β) Πίνακας των εκλόγιμων υποψηφίων που περιλαμβά¬ 
νει ουσιαστική κρίση για το βαθμό ανταπόκρισης αυτών 
στα απαιτούμενα νόμιμα προσόντα. 

γ) Κατάταξη κατά αξιολογική σειρά των υποψηφίων, 
που έχουν τα απαιτούμενα προσόντα σύμφωνα με το εδά¬ 
φιο β, η οποία προκύπτει από σαφή αντιπαράθεση των τυ¬ 
πικών και ουσιαστικών τους προσόντων. 

3. Η εισηγητική έκθεση κοινοποιείται έγκαιρα και επί 
αποδείξει στους υποψηφίους, οι οποίοι δικαιούνται να 
υποβάλλουν σχετικό υπόμνημα στο εκλεκτορικό σώμα. 

Άρθρο 3 

Διαδικασία εκλογής, διορισμού και ανάληψης 
υπηρεσίας μελών του ΕΠ και ΕΕΠ των ΤΕΙ 

1. Μετά πάροδο δέκα (10) ημερών και όχι αργότερα από 
δεκαπέντε (15) ημέρες από την υποβολή της εισηγητικής 
έκθεσης στο Σώμα των Εκλεκτόρων και την κοινοποίησή 
της στους υποψηφίους συνέρχεται μετά από πρόσκληση 
του προϊσταμένου του Τμήματος το Εκλεκτορικό Σώμα. Η 
συμμετοχή των ορισθέντων μελών του Εκλεκτορικού Σώ¬ 
ματος είναι υποχρεωτική. Στην αρχή της συνεδρίασης το 
Σώμα των Εκλεκτόρων εκλέγει με σχετική πλειοψηφία 
των παρόντων ως Πρόεδρο μέλος αυτού βαθμίδας Καθη¬ 
γητή ή Επίκουρου Καθηγητή και αν δεν υπάρχει ή κωλύε¬ 
ται, Καθηγητή Εφαρμογών.Χρέη Γραμματέα για την τή¬ 
ρηση των πρακτικών ασκεί διοικητικός υπάλληλος, ο 
οποίος μαζί με τον αναπληρωτή του, ορίζεται από τους 
διατεθειμένους στο Τμήμα από τον Προϊστάμενο του Τμή¬ 
ματος με την πράξη σύγκλησης του Εκλεκτορικού Σώμα¬ 
τος. Εάν δεν υπηρετεί στο Τμήμα δεύτερος διοικητικός 
υπάλληλος, ο αναπληρωτής του Γραμματέα ορίζεται με 
απόφαση του Διευθυντή της Σχολής κατόπιν αιτήματος 
του Προϊσταμένου του Τμήματος. 

2. Τις προκαταρκτικές εργασίες του εκλεκτορικού σώ¬ 
ματος κατά τις οποίες γίνεται ανάγνωση της έκθεσης της 
Εισηγητικής Επιτροπής καθώς και των τυχόν υπομνημά¬ 
των των υποψηφίων μπορούν να παρακολουθήσουν οι 
υποψήφιοι και τα μέλη της Γ ενικής Συνέλευσης του Τμή¬ 


ματος. Στους παρισταμένους υποψηφίους και στα μέλη 
της Γενικής Συνέλευσης παρέχεται δικαίωμα λόγου προ- 
κειμένου να εκθέσουν και προφορικά τις απόψεις των. 

Οι σπουδαστές μέλη της Γ ενικής Συνέλευσης εκθέτουν 
τις απόψεις τους μόνο ως προς την διδακτική ικανότητα 
των υποψηφίων. 

Μετά την ολοκλήρωση των διαδικασιών αυτών τα μέλη 
του Εκλεκτορικού Σώματος αποσύρονται με διάσκεψη και 
ψηφοφορία, Κατ’ αρχήν,το Εκλεκτορικό Σώμα με από¬ 
φασή του, πουλαμβάνεται με απλή πλειοψηφία, αποδέχε¬ 
ται ως έχουν ή τροποποιεί αιτιολογημένα τους πίνακες 
των εδαφίων α και β της παραγράφου 2 του άρθρου 2 που 
συνέταξε η Εισηγητική Επιτροπή. Στην τελική ψηφοφορία 
για την εκλογή του προτεινομένου για διορισμό υποψη¬ 
φίου δεν επιτρέπεται η λευκή ψήφος. Η ψηφοφορία γίνε¬ 
ται σύμφωνα με τις διατάξεις του άρθρου 16 του Ν. 1404/ 
83. Τα μέλη του Εκλεκτορικού Σώματος οφείλουν πά¬ 
ντοτε να αιτιολογούν ειδικών την ψήφο τους. 

Σε περίπτωση που δεν ολοκληρωθεί η διαδικασία εκλο¬ 
γής, ο Πρόεδρος του Εκλεκτορικού Σώματος ορίζει την 
ημερομηνία και την ώρα της επόμενης σύγκλησης η οποία 
δεν μπορεί να απέχει περισσότερο από πέντε (5) εργάσι¬ 
μες ημέρες από την ημερομηνία της προηγούμενης. 

Οι εργασίες του Εκλεκτορικού Σώματος ολοκληρώνο¬ 
νται με τη σύνταξη πρακτικού, του οποίου αναπόσπαστο 
μέρος αποτελεί η εισηγητική έκθεση. Το πρακτικό υπο¬ 
βάλλεται στο ΥΠΕΠΘ μέσω της υπηρεσίας του οικείου ΤΕΙ 
εντός τριάντα (30) ημερών από την ημερομηνία έναρξης 
της συνεδρίασης του Σώματος, με ευθύνη του Προέδρου 
του Εκλεκτορικού Σώματος. 

3. Ο διορισμός γίνεται με απόφαση του Υπουργού Εθνι¬ 
κής Παιδείας και θρησκευμάτων, η οποία δημοσιεύεται 
στην Εφημερίδα της Κυβερνήσεως. Οι διοριζόμενοι οφεί¬ 
λουν να προσέλθουν για ορκωμοσία και ανάληψη καθηκό¬ 
ντων μέσα σε προθεσμία τριάντα (30) ημερών από την 
ανακοίνωση του διορισμού τους. Παράταση της προθε¬ 
σμίας ανάληψης καθηκόντων για εύλογο χρονικό διά¬ 
στημα, είναι δυνατή με πράξη του Υπουργού Εθνικής Παι¬ 
δείας και θρησκευμάτων για εξαιρετικούς λόγους. Σε 
κάθε περίπτωση η προθεσμία αυτή δεν μπορεί να υπερβεί 
τους τρεις (3) μήνες από την ημερομηνία δημοσίευσης 
του διορισμού. Μετά την πάροδο του τριμήνου ο δομισμός 
ανακαλείται με απόφαση του Υπουργού Εθνικής Παιδείας 
και θρησκευμάτων. 

Άρθρο 4 

Καταργούμενες Διατάξεις 

Από δημοσιεύσεως του παρόντος Προεδρικού Διατάγ¬ 
ματος καταργείται το Π.Δ. 223/84 (ΦΕΚ 83/84 τ.Α’). 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 19 Ιουλίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΠΟΣ Α. ΠΑΠΑΝΔΡΕΟΥ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 228 (3) 

Ίδρυση Ενορίας του Ιερού Ναού Αγίας Κερκύρας Πετριτή 

της Ιερός Μητροπόλεως Κερκύρας, Παξών και Διαπο- 

ντίων Νήσων στην Κοινότητα Πετριτή Κερκύρας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις του άρθρ. 36 παρ. 2 του Ν. 590/77 
«Περί του Καταστατικού Χάρτου της Εκκλησίας της Ελλά¬ 
δος» (ΦΕΚ 146/77) σε συνδυασμό με τις διατάξεις των 
άρθρ. 2 και 3 του 8/79 Κανονισμού της Ιερός Συνόδου της 
Εκκλησίας της Ελλάδος «Περί Ναών και Ενοριών» (ΦΕΚ 
1/80). 

2) Το αρθ. 29 Α* του Ν. 1558/1985 (ΦΕΚ 137), το οποίο 
προσετέθη με το άρθρο 27 του Ν. 2081/1992 {Α’ 154). 

3) Την υπ’ αριθμ. 226/26.3.96 σύμφωνη γνώμη του Μη- 
τροπολιτικού Συμβουλίου της Ιερός Μητροπόλεως Κερκύ¬ 
ρας, Παξών και Διαποντίων Νήσων. 

4) Την αρ. 9/96 γνωμοδότηση του Κοινοτικού Συμβου¬ 
λίου Πετριτής Κερκύρας. 

5) Το γεγονός ότι από τις διατάξεις του παρόντος δεν 
προκαλείται δαπάνη εις βάρος του Κρατικού Προϋπολογι¬ 
σμού. 

6) Την 247/96 γνωμοδότηση του Συμβουλίου της Επι¬ 
κράτειας με πρόταση του Υπουργού Εθνικής Παιδείας και 
θρησκευμάτων, αποφασίζουμε: 

Άρθρο μόνο 

Ιδρύεται Ενορία του Ιερού Ναού Αγίας Κερκύρας Πε- 
τριτή της Ιεράς Μητροπόλεως Κερκύρας, Παξών και Δια¬ 
ποντίων Νήσων στην Κοινότητα Πετριτή Κερκύρας. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 17 Ιουλίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΙΥΙΑΤΩΝ 

ΓΕΩΡΓΙΟΣ Α. ΠΑΠΑΝΔΡΕΟΥ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 229 (4) 

Σύστημα μεταθέσεων υπαλλήλων του Οργανισμού Βάμ- 

βακος με κριτήρια και συντελεστές βαρύτητας (μόρια). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Των παραγράφων 2 και 3 του άρθρου 2 του Ν. 2247/ 
1994 «Ρυθμύσεις θεμάτων συστήματος προσλήψεων» (Α’ 
182). 

β. Του άρθρου 29 Α\ του Ν. 1558/1985 «Κυβέρνηση 
και Κυβερνητικά Όργανα» (Α' 137), όπως το άρθρο αυτό 
προστέθηκε με το άρθρο 27 του Ν. 2081/1992 «Ρύθμιση 
του θεσμού των Επιμελητηρίων, τροποποίηση των διατά¬ 
ξεων του Ν. 1712/1987 για τον εκσυγχρονισμό των επαγ¬ 


γελματικών οργανώσεων των εμπόρων, βιοτεχνών και λοι¬ 
πών επαγγελματιών και άλλες διατάξεις» (Α' 154). 

2. Το γεγονός ότι από τις διατάξεις του παρόντος δια¬ 
τάγματος προκαλείται δαπάνη σε βάρος του προϋπολογι¬ 
σμού του Οργανισμού Βάμβακος ύψους 800.000 δραχ¬ 
μών για κάθε οικονομικό έτος, η οποία θα καλυφθεί από 
πίστωση που έχει εγγράφει στον Προϋπολογισμό του Ορ¬ 
γανισμού Βάμβακος και με Κ.Α.Ε. 0723. 

3. Την 552/6.9.1995 γνωμοδότηση του Συμβουλίου της 
Επικράτειας με πρόταση των Υπουργών Εσωτερικών, Δή- 
μοσιας Διοίκησης και Αποκέντρωσης και Γεωργίας, απο¬ 
φασίζουμε. 

Άρθρο 1 

Κριτήρια μεταθέσεων 

1. Για τις κατά την παράγραφο 1 του άρθρου 2 του Ν. 
2247/1994 μεταθέσεις των υπαλλήλων του Οργανισμού 
Βάμβακος που υπάγονται στον Υπαλληλικό Κώδικα (Π.Δ. 
611/1977), εκτός από τους συντελεστές βαρύτητας (μό¬ 
ρια) των κριτηρίων που προσδιορίζονται στην παράγραφο 
2 του άρθρου 2 του ως άνω νόμου, καθορίζονται οι συντε¬ 
λεστές βαρύτητας των λοιπών κριτηρίων της παραγράφου 
2 του άρθρου 2 του νόμου αυτού, ήτοι του συνολικού χρό¬ 
νου υπηρεσίας του υπαλλήλου, του χρόνου υπηρεσίας 
κατά περιοχή, της συνυπηρέτησης και της εντοπιότητας, 
ως ακολούθως: 

α. Ο συνολικός χρόνος υπηρεσίας του υπαλλήλου αξιο¬ 
λογείται με το συντελεστή ένα (1) για κάθε έτος υπηρε¬ 
σίας. 

β. Ο κάθε χρόνος υπηρεσίας του υπαλλήλου κατά πε¬ 
ριοχή αξιολογείται με το συντελεστή της περιοχής αυτής, 
όπως ορίζεται στο παράρτημα που παρατίθεται στο άρθρο 
4 του πάροντος διατάγματος και αποτελεί αναπόσπαστο 
μέρος του διατάγματος αυτού. Για χρονικό διάστημα μι¬ 
κρότερο του έτους υπολογίζεται το ανάλογο κλάσμα. Ο 
χρόνος παραμονής του υπάλληλου σε κάθε περιοχή αρχί¬ 
ζει από την ημερομηνία εμφανίσεως και αναλήψεώς υπη¬ 
ρεσίας στην οργανική μονάδα της περιοχής και λήγει την 
επομένη της ημερομηνίας αναχωρήσεως του υπαλλήλου 
για τη νέα του θέση. Για τους υπαλλήλους που τελούν σε 
εκπαιδευτική άδεια ή υπηρετούν με απόσπαση στο εσω¬ 
τερικό, το κάθε έτος εκπαιδευτικής άδειας κα το κάθε 
έτος απόσπασης αξιολογείται με το συντελεστή της πε¬ 
ριοχής στην οποία γίνεται η εκπαίδευση ή η απόσπαση, 
όπως ορίζεται στο κατά τ’ ανωτέρω παράρτημα. Γ ια τους 
υπαλλήλους που τελούν σε εκπαιδευτική άδεια ή υπηρε¬ 
τούν με απόσπαση στο εξωτερικό, το κάθε έτος εκπαιδευ¬ 
τικής άδειας και το κάθε έτος απόσπασης αξιολογείται με 
το συντελεστή πέντε (5). Στην περίπτωση αυτή το άθροι¬ 
σμα των μορίων δεν μπορεί να υπερβαίνει τον αριθμό πε¬ 
νήντα (50) για όλα τα έτη της εκπαιδευτικής άδειας ή της 
απόσπασης. 

γ. Η συνυπηρέτηση αξιολογείται με το συντελεστή δέκα 
(10) και λαμβάνεται υπόψη αν το άλλος σύζυγος υπηρετεί 
στο Δημόσιο, Ν.Π.Δ.Δ., Ο.Τ.Α. ή άλλο φορέα του δημό¬ 
σιου τομέα ή κατά το τελευταίο χρονικό διάστημα τουλάχι¬ 
στον δώδεκα (12) κατά συνέχεια μηνών εργάζεται στον 
ιδιωτικό τομέα ή είναι επαγγελματίας. Το διάστημα αυτό 
πρέπει να έχει συμπληρωθεί την 31η Δεκεμβρίου του 
έτους που καταρτίζονται οι πίνακες του άρθρου 2 του πα¬ 
ρόντος διατάγματος. 

Σε περίπτωση που ο υπάλληλος επικαλείται το αμετά¬ 
θετο του άλλου συζύγου, που υπηρετεί στο Δημόσιο, 
Ν.Π.Δ.Δ., Ο.Τ.Α., ή άλλο φορέα του δημοσίου τομέα, το 
κριτήριο της ουνυπηρέτησης αξιολογείται με το συντελε¬ 
στή δέκα πέντε (15). Η ιδιότητα του υπαλλήλου του Δημό¬ 
σιου, Ν.Π.Δ.Δ., Ο.Τ.Α., ή άλλου φορέα του Δημόσιου το¬ 
μέα αποδεικνύεται με βεβαίωση της υπηρεσίας, ενώ η 
ιδιότητα του εργαζομένου στον ιδιωτικό τομέα ή του επαγ- 
γελματία με βεβαίωση του οικείου ασφαλιστικού φορέα ή 
επιμελητηρίου. Στη μεν μετάθεση με αίτηση, το κριτήριο 
της ουνυπηρέτησης λαμβάνεται υπόψη αν ο υπάλληλος 
ζητά μετάθεση στην περιοχή που υπηρετεί ο άλλος σύζυ¬ 
γος, στη δε μετάθεση χωρίς αίτηση, αν ο υπάλληλος υπη¬ 
ρετεί στην περιοχή που υπηρετεί και ο άλλος σύζυγος. 

δ. Η εντοπιότητα αξιολογείται με το συντελεστή πέντε 
(5). 

Στη μετάθεση με αίτηση ως εντοπιότητα νοείται η κατα¬ 
γωγή του υπαλλήλου ή του άλλου συζύγου από περιοχή 
του νομού στην οποία ζητά να μετατεθεί ή έχουν τη μόνιμη 
κατοικία τους επί μία τουλάχιστον δεκαετία, εφόσον η 
απόσταση του τόπου στον οποίο ο υπάλληλος υπηρετεί 
και του τόπου στον οποίο επιθυμεί να μετατεθεί υπερβαί¬ 
νει τα εβδομήντα (70) χιλιόμετρα. Στην περίπτωση αυτή ο 
υπάλληλος υποχρεούται να υπηρετήσει συνεχώς για χρο¬ 
νικό διάστημα τουλάχιστον πέντε (5) ετών στη θέση του 
τόπου που επιθυμεί να μετατεθεί. Στη μετάθεση χωρίς αί¬ 
τηση ως εντοπιότητα νοείται η καταγωγή του υπαλλήλου ή 
του άλλου συζύγου από περιοχή του νομού στην οποία 
υπηρετεί ή έχουν τη μόνιμη κατοικία τους επί μια τουλάχι¬ 
στον δεκαετία, εφόσον η απόσταση του τόπου στον οποίο 
ο υπάλληλος υπηρετεί και του τόπου στον οποίο ενεργεί- 
ται η μετάθεσή του, υπερβαίνει τα εβδομήντα (70) χιλιό¬ 
μετρα. Ως αποδεικτικό στοιχείο για μεν την καταγωγή 
απαιτείται πιστοποιητικό του οικείου Δήμου ή Κοινότητας, 
για δεν την κατοικία βεβαίωση της οικείας αστυνομικής 
αρχής. 

2. Στις μεταθέσεις με αίτηση ο υπάλληλος που συγκε¬ 
ντρώνει το μεγαλύτερο άθροισμα μορίων, σύμφωνα με τα 
κριτήρια και τους συντελεστές που ορίζονται στην προη¬ 
γούμενη παράγραφο και στην παράγραφο 2 του άρθρου 2 
του Ν. 2247/1994, προηγείται των λοιπών υπαλλήλων 
που ζητούν μετάθεση για την ίδια θέση. Στις μεταθέσεις 
με αίτηση ο υπάλληλος που πάσχει από δυσίατα νοσή¬ 
ματα, από τα αναφερόμενα στο άρθρο 109 του Υπαλληλι¬ 
κού Κώδικα, προηγείται των λοιπών υπαλλήλων που ζη¬ 
τούν μετάθεση για την ίδια θέση, ανεξάρτητα από το 
άθροισμα των μορίων που συγκεντρώνει. Στις μεταθέσεις 
χωρίς αίτηση, ο υπάλληλος που συγκεντρώνει το μικρο- 
τέρο άθροισμα μορίων προηγείται των λοιπών υπαλλήλων. 
Στις μεταθέσεις με αίτηση για την κάλυψη κενών οργανι¬ 
κών θέσεων του πίνακα της περίπτωσης γ' και στις μετα¬ 
θέσεις του πίνακα της περίπτωσης β' της παραγράφου 1 
του άρθρου 2 του παρόντος διατάγματος, όσον αφορά τον 
ονομαστικό καθορισμό των υπαλλήλων που πλεονάζουν 
κατά κλάδο μονίμου προσωπικού σε κάθε υπηρεσιακή ορ¬ 
γανική μονάδα, ενεργείται κλήρωση από το αρμόδιο υπη¬ 
ρεσιακό συμβούλιο για τον καθορισμό της μεταξύ των 
υπαλλήλων σειράς, αν δύο ή περισσότεροι υπάλληλοι συ¬ 
γκεντρώνουν το ίδιο άθροισμα μορίων, σύμφωνα με τα κα¬ 


θοριζόμενα κριτήρια και τους συντελεστές βαρύτητας 
(μόρια). 

3. Αμοιβαίες μεταθέσεις υπαλλήλων κατόπιν αιτήσεών 
τους για την ανταλλαγή των θέσεών τους επιτρέπονται, 
εφόσον δεν έχει υπβληθεί αίτηση άλλου υπαλλήλου με 
μεγαλύτερο άθροισμα μορίων για τις ίδιες θέσεις. 

Άρθρο 2 

Διαδικασία μεταθέσεων 

1. Για τη διενέργεια των κατά την παράγραφο 1 του άρ¬ 
θρου 2 του Ν. 2247/1994 μεταθέσεων των υπαλλήλων 
του Οργανισμού Βάμβακος που υπάγονται στον Υπαλλη¬ 
λικό Κώδικα καταρτίζονται από την αρμόδια Δ/νση Προ¬ 
σωπικού του Οργανισμού Βάμβακος οι ακόλουθοι πίνακες 
μεταθέσεων: 

α. Πίνακες κενών οργανικών θέσεων κατά κλάδο μονί¬ 
μου προσωπικού. 

Οι εν λόγω πίνακες συντάσσονται το μήνα Δεκέμβριο 
κάθε έτους, κοινοποιούνται στις υπηρεσίες και στους 
υπαλλήλους και καλούνται οι ενδιαφερόμενοι να υποβά¬ 
λουν αιτήσεις για τη μετάθεσή τους σε κενές οργανικές 
θέσεις των πινάκων αυτών. 

Αιτήσεις δικαιούνται να υποβάλουν οι υπάλληλοι εφό¬ 
σον έχουν διανύσει συνεχώς υπηρεσία δύο ετών στη θέση 
που υπηρετούν και συντρέχουν και οι λοιπές από το νόμο 
απαιτούμενες προϋποθέσεις. 

Οι αιτήσεις υποβάλλονται εντός του μηνός Ιανουάριου 
του επομένου έτους και σ' αυτές δηλώνονται μέχρι τρεις 
θέσεις με τη σειρά μεταθέσεων που επιθυμούν οι ενδια¬ 
φερόμενοι. 

β. Πίνακες πλεονάζοντος κατά κλάδο μονίμου προσωπι¬ 
κού. 

Προκειμένου περί υπηρεσιακών οργανικών μονάδων, 
των οποίων οι υπάλληλοι υπερβαίνουν κατά την πρώτη 
εφαρμογή του παρόντος τον αριθμό των οργανικών θέ¬ 
σεων, μαζί με τους πίνακες κενών οργανικών θέσεων της 
προηγούμενης περίπτωσης, συντάσσονται και κοινο¬ 
ποιούνται, κατά τ’ ανωτέρω, π'ινακες πλεονάζοντος κατά 
κλάδο μονίμων υπαλλήλων προσωπικού σε κάθε τέτοια 
υπηρεσιακή οργανική μονάδα. Στους πίκανες αυτούς πε¬ 
ριλαμβάνονται κατά κλάδο μονίμων υπαλλήλων όλοι οι 
υπάλληλοι της μονάδας με το άθροισμα των μορίων που 
συμπληρώνει ο καθένας καθώς και αναλυτική παράθεση 
των μορίων κατά κριτήριο. Ως πλεονάζοντες κρίνονται οι 
υπάλληλοι της οργανικής μονάδας οι κατ' αριθμό αντίστοι¬ 
χοι προς τους πέραν των οργανικών θέσεων υπηρετού- 
ντες, που συγκεντρώνουν το μικρότερο άθροισμα μορίων. 
Οι υπάλληλοι αυτοί δικαιούνται να υποβάλουν αίτηση για 
τη μετάθεσή τους σε θέση του πίνακα κενών οργανικών 
θέσεων της προηγούμενης περίπτωσης, ανεξάρτητα αν 
έχουν ή μη διανύσει υπηρεσία δύο ετών στη θέση που πλε¬ 
ονάζουν. Αν το άθροισμα των μορίων που συγκεντρώνει ο 
ενδιαφερόμενος, σύμφωνα με τα όσα ορίζονται στο 
πρώτο εδάφιο της παραγράφου 2 του άρθρου 1 του παρό¬ 
ντος διατάγματος, δεν επαρκεί για τη μετάθεσή του σε 
θέση που επιθυμεί ή δεν υποβληθεί αίτηση, η μετάθεση 
ενεργείται αυτεπάγγελτα από την υπηρεσία χωρίς αίτηση 
του υπαλλήλου, ανάλογα με τις υπηρεσιακές ανάγκες. Οι 
κατά τ’ ανωτέρω μεταθέσεις του πλεονάζοντος προσωπι¬ 
κού αφορούν μόνον την πρώτη εφαρμογή του παρό¬ 
ντος. 

γ. Πίνακες αιτούντων μετάθεση υπαλλήλων. 

Μέχρι τέλος Μαρτίου κάθε έτους ανακοινώνονται στις 
υπηρεσίες και στους υπαλλήλους που υπέβαλαν αίτηση 
για τη μετάθεσή τους πίνακες κατά κλάδο μονίμου προ¬ 
σωπικού, στους οποίους περιλαμβάνονται οι υπάλληλοι 
του κλάδου που υπέβαλαν αίτηση για τη μετάθεσή τους σε 
θέση του πίνακα κενών οργανικών θέσεων της περίπτω- 
σης της παρούσας παραγράφου και το άθροισμα των μο¬ 
ρίων που συγκεντρώνει ο κάθε υπάλληλος, σύμφωνα με τα 
κριτήρια και τους συντελεστές που ορίζονται στην παρά¬ 
γραφο 1 του άρθρου 1 του παρόντος διατάγματος και στην 
παράγραφο 2 του άρθρου 2 του Ν. 2247/1994. 

Τα μόρια καταχωρούνται στους πίνακες αναλυτικά κατά 
κριτήριο ώστε να είναι δυνατός ο έλεγχος από τους συνυ¬ 
ποψήφιους για μετάθεση στην ίδια θέση. 

2. Οι περιλαμβανόμενοι στους πίνακες πλεονάζοντος 
προσωπικού και στους πίνακες αιτούντων μετάθεση 
υπαλλήλων των περρπτώσεων β’ και γ* της προηγούμενης 
παραγράφου έχουν δικαίωμα να υποβάλουν ένταση, εντός 
δέκα ημερών από την ανακοίνωση, για διόρθωση των στοι¬ 
χείων που καταχωρούνται στους πίνακες αυτούς. Η 
ένταση πρέπει να περιλαμβάνει αναλυτικά συγκεκριμένα 
στοιχεία και πραγματικά περιστατικά στα οποία ο υπάλλη¬ 
λος θεμελιώνει τους ισχυρισμούς του. Οι ενστάσεις της 
παρούσας παραγράφου απευθύνονται ενώπιον του αρμο¬ 
δίου υπηρεσιακού συμβουλίου, το οποίο αποφαίνεται μέ¬ 
χρι 30 Απριλίου και ενημερώνεται ο υπάλληλος για το απο¬ 
τέλεσμα της ένστασης. Μετά την εξέταση των ενστάσεων 
από το υπηρεσιακό συμβούλιο, οι εν λόγω πίνακες καθί¬ 
στανται οριστικοί και μέχρι 15 ΜαΤου κοινοποιούνται στις 
υπηρεσίες και τους υπαλλήλους οι οριστικοί αυτοί πίνα¬ 
κες. 

Μεταβολή των πινάκων μετά την οριστικοποίησή τους 
δεν επιτρέπεται. 

3. Για τον καθορισμό των κενών οργανικών θέσεων κα¬ 
θώς και τον αριθμό των υπαλλήλων που υπηρετούν πέραν 
των κατά κλάδο οργανικών θέσεων κάθε υπηρεσιακής μο¬ 
νάδας αποφαίνεται ύστερα από την υποβολή σχετικού 
ερωτήματος το αρμόδιο υπηρεσιακό συμβούλιο, μετά 
σύμφωνα γνώμη του οποίου διενεργούνται οι μεταθέ- 

4. Η ανάληψη υπηρεσίας των μετατιθεμένων υπαλλή¬ 
λων στη νέα τους θέση ενεργείται το αργότερο εντός του 
μηνός Αυγούστου. 

Άρθρο 3 

Εξαιρέσεις από μεταθέσεις και προσωρινή αναστολή των 
μεταθέσεων 

1. Δεν επιτρέπεται να μετατεθούν: 

α) Με αίτησή τους οι υπάλληλοι που δεν έχουν διανύσει 
συνεχή υπηρεσία δύο ετών στη θέση που υπηρετούν και 
δεν συντρέχουν οι λοιπές από το Νόμο απαιτούμενες 
προϋποθέσεις, σύμφωνα με τα όσα ορίζονται στην περί¬ 
πτωση α’ της παραγράφου 1 του άρθρου 2 του παρόντος 
διατάγματος. 


Εξαίρεση επιτρέπεται για τις μεταθέσεις του πλεονάζο¬ 
ντος προσωπικού, με αίτησή τους ή χωρίς αίτησή τους, 
σύμφωνα με τα όσα ορίζονται στην περίπτωση β’ της πα¬ 
ραγράφου 1 του άρθρου 2 του παρόντος διατάγματος και 
για τις μεταθέσεις με αίτηση υπαλλήλων που πάσχουν από 
δυσίατα νοσήματα από τα αναφερόμενα στο άρθρο 109 
του Υπαλληλικού Κώδικα. 

β) Υπάλληλοι που οι ίδιοι ή σύζυγος ή άγαμο τέκνο τους 
πάσχει από δυσίατα νοσήματα από τα αναφερόμενα στο 
άρθρο 109 του Υπαλληλικού Κώδικα ή τα πιο πάνω πρό¬ 
σωπα πάσχουν από νόσο, η οποία απαιτεί τακτικές μεταγ¬ 
γίσεις αίματος ή αιμοκάθαρση, χωρίς αίτησή τους. 

γ) Υπάλληλοι που οι ίδιοι ή η σύζυγος ή τέκνο τους έχουν 
σωματική αναπηρία 67% και άνω, χωρίς αίτησή τους. 

δ) Χωρίς αίτησή τους μέλη διοικήσεων των συνδικαλι¬ 
στικών οργανώσεων, σύμφωνα με τις διατάξεις της παρα¬ 
γράφου 5 του άρθρου 30 του Ν. 1264/1982 «Για τον εκ¬ 
δημοκρατισμό του Συνδικαλιστικού Κινήματος και την κα¬ 
τοχύρωση των συνδικαλιστικών ελευθεριών των εργαζο¬ 
μένων» (Α’ 79). 

2. Αναστέλλεται προσωρινά η εκτέλεση της μετάθε¬ 
σης: 

α) Γ ια γυναίκες υπαλλήλους κατά τη διάρκεια της άδειας 
κυήσεως και λοχείας και για τέσσερις μήνες ακόμη. 

β) Για υπαλλήλους που έχουν λάβει εκπαιδευτική άδεια 
ή παρακολουθούν προγράμματα επιμόρφωσης ή μετεκ¬ 
παίδευσης και για όσο χρόνο διαρκεί η άδεια ή το πρό¬ 
γραμμα. 

γ) Λόγω σοβαρών υπηρεσιακών αναγκών. Στην περί¬ 
πτωση αυτή η ανάληψη υπηρεσίας των μετατιθεμένων 
υπαλλήλων στη νέα τους θέση γίνεται το αργότερο μέχρι 
30 Οκτωβρίου του ίδιου έτους. 

Άρθρο 4 

Παρατίθεται κατωτέρω ΠΑΡΑΡΤΗΜΑ συντελεστών βα¬ 
ρύτητας (μόρια) για κάθε χρόνο υπηρεσίας του υπαλλήλου 
κατά περιοχή, που αποτελεί αναπόσπαστο μέρος του πα¬ 
ρόντος διατάγματος και έχει ως ακολούθως: 

ΠΙΝΑΚΑΣ ΜΟΡΙΩΝ ΓΙΑ ΚΑΘΕ ΧΡΟΝΟ ΥΠΗΡΕΣΙΑΣ 
ΚΑΤΑ ΤΟΠΟ ΥΠΗΡΕΣΙΑΚΗΣ ΜΟΝΑΔΑΣ 


Αλεξανδρούπολη 7 

Κομοτηνή 7 

Ξάνθη 7 

Σέρρες 6 

Βέροια 4 

Αιγίνιο 5 

Βόλος 5 

Λάρισα 5 

Φάρσαλα 5 

Θεσσαλονίκη 2 

Γ ιαννιτσά 3 

Τρίκαλα 5 

Καρδίτσα 

Λαμία 

Πρέβεζα 

'Αρτα 

Πύργος 

Μεσολόγγι 

Αθήνα 

Λειβαδιά 

Θήβα 

Λήμνος 


5 
4 

6 
6 
6 
6 
1 
3 
3 

10 


Στον Υπουργό Γεωργίας αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 15 Ιουλίου 1996 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 


ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Α.-Α. ΤΣΟΧΑΤΖΟΠΟΥΛΟΣ 


ΓΕΩΡΓΊΑΣ 

ΣΤΕΦ. ΤΖΟΥΜΑΚΑΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ___ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ!_ΕΧ 223211 ΥΡΕΤ ΘΗ ♦ ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε.-Ε.Π.Ε. 

5225761 

5230841 

ΘΕΣΣΑΛΟΝΙΚΗ 

25ης Μαρτίου 21 Τ.Κ. 541 00 

(031) 

423955 

423956 

Πληροφορίες δημοσιευμάτων λοιπών ΦΕΚ 

5225713 

5249547 

ΠΕΙΡΑΙΑΣ 

Νικήτα 6-8 Τ.Κ. 185 31 


4136402 

4171307 

Πώληση Φ.Ε.Κ. 

5239762 

ΠΑΤΡΑ 

(061) 

271249 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

5248141 

5248188 

Κορίνθου 327 Τ.Κ. 262 23 
ΙΩΑΝΝΙΝΑ 

(0651) 

224581 

Οδηγίες για δημοσιεύματα Α.Ε.-Ε.Π.Ε. 

5248785 

Διοικητήριο Τ.Κ. 454 44 

21901 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 

(0531) 

22637 

αποστολή Φ.Ε.Κ. με πληρωμή μέσω Δ.Ο.Υ. 

5248320 

Δημοκρατίας 1 Τ.Κ. 691 00 


26522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 16 σελίδες 100 δρχ. 

- Από 16 σελίδες και άνω προσαύξηση 100 δρχ. ανά δσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α* (Νόμοι, Π.Δ., Συμβάσεις κτλ.) 

30.000 δρχ. 

1.500 δρχ. 

Β’ (Υπουργικές αποφάσεις κτλ.) 

50.000 · 

2.500 » 

Γ (Διορισμοί, απολύσεις κτλ. Δημ. Υπαλλήλων) 

10.000 . 

500 » 

Δ’ (Απαλλοτριώσεις, πολεοδομία κτλ.) 

50.000 » 

2.500 - , 

Αναπτυξιακών Πράξεων (Τ.Α.Π.Σ.) 

25.000 » 

1.250 - 

Ν.Π.Δ.Δ. (Διορισμοί κτλ. προσωπικού ΝΠΔΔ) 

10.000 . 

500 » 

Παράρτημα (Πίνακες επιτυχάντων διαγωνισμών) 

5.000 * 

250 * 

Δελτίο Βιομηχανικής Ιδιοκτησίας (Δ.Ε.Β.Ι.) 

- 10.000 » 

500 · 

Ανωτάτοο Ειδικού Δικαστηρίου (Α.Ε.Δ.) 

3.000 - 

150 · 

Ανωνύμων Εταιρειών & Ε.Π.Ε. 

150.000 · 

7.500 » 

Προκηρύξεων Α.Ι.Ε.Π. 

10.000 - 

500 - 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

120.000 » 

6.000 · 


* Οι συνδρομές του εσωτερικού προπληρώνονται στα Δημόσια Ταμείο που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαψερομένου'πρέπει νο στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνο από το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού.μπορούν νο στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει γιο ένα χρόνο, που αρχίζει την 1 η Ιανουάριου και λήγει την 31η Δεκεμβρίου του ίδιου χρόνου. Δεν εγγρά- 
φονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικέ γραμμάτιο δεν γίνονται δεκτά. _ 

Οι υπηρεσίες κοινού λειτουργούν καθημερινά από Οβ.ΟΟ' έως 13.00~ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







